Public procurement notice: Contract Notice
Published: 2025-11-27
Buyer: HUS-yhtymä
Country: FI
Region: FI1B1
Contract type: Supplies
Procedure: Restricted procedure
CPV classification: 33000000 | 33140000: Medical consumables | 33162200 | 33169000
Submission deadline: 2030-12-15
Award criteria: price, quality

Technical requirements: Hankintajärjestelmässä noudatetaan lakia julkisista hankinnoista ja käyttöoikeussopimuksista (1397/2016, hankintalaki). Kyseessä on EU-kynnysarvon ylittävä dynaaminen hankintajärjestelmä (hankintalain 49-52 §).

OSALLISTUMISHAKEMUSTEN KÄSITTELY
HUS käsittelee saapuneet osallistumishakemukset ja tekee päätöksen hakijan hyväksymisestä järjestelmään 10 työpäivän kuluessa osallistumishakemuksen vastaanottamisesta. HUS voi pidentää määräaikaa yksittäistapauksissa 15 työpäivään, jos hyväksymisarvioinnissa on tarkasteltava täydentäviä asiakirjoja, muutoin tarkistettava soveltuvuusvaatimusten täyttyminen taikka muusta perustellusta syystä.

HUS ilmoittaa mahdollisimman pian ehdokkaalle, onko se hyväksytty dynaamiseen hankintajärjestelmään. Ilmoitus annetaan sähköpostitse hakijan osallistumishakemuksessa ilmoittamaan sähköpostiosoitteeseen.

HUS voi milloin tahansa dynaamisen hankintajärjestelmän keston aikana vaatia hyväksyttyjä ehdokkaita toimittamaan 87 §:ssä tarkoitetun uudistetun ja päivitetyn yhteisen eurooppalaisen hankinta-asiakirjan tai 88 §:ssä tarkoitetut poissulkemisen ja soveltuvuuden selvitykset viiden (5) päivän kuluessa pyynnön esittämispäivästä.

DYNAAMISEN HANKINTAJÄRJESTELMÄN SISÄISET KILPAILUTUKSET
Sisäiset kilpailutukset toteutetaan Tarjouspalvelun kautta. Hankintayksikkö voi käyttää julkisista hankinnoista ja käyttöoikeussopimuksista annetun lain (1397/2016) mukaista sähköistä huutokauppaa hankkiessaan tässä DPS:ssä tarkoitettuja tuotteita.

Sisäisiin kilpailutuksiin voi sisältyä myös mukana olevat hyvinvointialueet.

Valintaperusteena sisäisissä kilpailutuksissa käytetään kokonaistaloudellista edullisuutta. Kokonaistaloudellisesti edullisin on tarjous, joka on hankintayksikön kannalta hinnaltaan halvin, kustannuksiltaan edullisin tai hinta-laatusuhteeltaan paras. Jos HUS käyttää kokonaistaloudellisen edullisuuden perusteena ainoastaan halvinta hintaa, se on huomioinut laatuun liittyvät seikat hankinnan kohdetta koskevissa pakollisissa vaatimuksissa. Valintaperuste ilmoitetaan kussakin sisäisessä kilpailutuksessa erikseen. 

Sisäisten kilpailutusten tarkemmat ehdot on mainittu sisäisen kilpailutuksen tarjouspyynnössä. Sisäisiin kilpailutuksiin sovelletaan muuten soveltuvin osin tämän osallistumispyynnön ehtoja.

HANKINNAT DYNAAMISEN HANKINTAJÄRJESTELMÄN ULKOPUOLELLA
HUS pyrkii keskittämään hankinnat tähän dynaamiseen hankintajärjestelmään. HUSilla on kuitenkin oikeus tarvittaessa hankkia tuotteita myös dynaamisen hankintajärjestelmän ulkopuolella esimerkiksi erillisten kilpailutusten, suorahankintojen tai voimassa olevien sopimustensa perusteella.

KÄYTETTÄVÄ KIELI
Hankinta-asiakirjat ovat saatavilla suomen kielellä. Hakemukset on laadittava muilta osin suomen kielellä, paitsi tuotteisiin sekä niiden valmistukseen ja jakeluun liittyvät kuvaukset, tuote-esitteet, sertifikaatit, todistukset ja vastaavat hyväksytään myös englanninkielisinä.
HUS-yhtymä perustaa dynaamisen hankintajärjestelmän (jäljempänä DPS) implantoitavien neuromodulaattoreiden hankkimiseen. Hankittavat tuotteet määritellään tarkemmin kussakin dynaamisen hankintajärjestelmän sisäisessä kilpailutuksessa.

Pyydämme osallistumishakemuksia HUS 492-2025  dynaamiseen hankintajärjestelmään (jäljempänä myös DPS). Järjestelmästä hankitaan erilaisia tuotteita erikoissairaanhoidon käyttöön.

Hankittaviin tuoteryhmiin voivat kuulua mm. 
- Implantoitavat neuromodulaatiot syväaivostimulaatioon
- Implantoitava sakraalinen neuromodulaatio
- Implantoitavat neurologiset stimulaattorit ja injektiopumppu
- Implantoitava mahalaukun neurostimulaattori
DPS:n sisäisten kilpailutuksilla voidaan huomioida muuttuvat markkinatilanteet ja hoitosuositukset. DPS:n voimassaolo vuoteen 2030 saakka. 

HUSn tavoitteena on hankkia joustavalla ja yksinkertaisella menettelyllä laadukkaita tarvikkeita ja tuotteita. Lisäksi tuoteryhmäkohtaisia tavoitteita tullaan määrittelemään sisäisiin kilpailutuksiin siten, että niissä huomioidaan tuoteryhmien ominaisvaatimukset, sekä niihin liittyvät palvelut mahdollisimman kokonaisvaltaisesti. Näitä voivat olla tuotteiden käyttöön liittyvä koulutus ja tuotetuki, kaupintavarastointimahdollisuus, lisäarvopalvelut, tekniset ominaisuudet, säätö- ja ohjelmisto -ominaisuudet, tuotteiden käyttöikä.

HUS toimii yhteistyössä muiden hyvinvointialueiden kanssa ja tekee hankintoja hankintarenkaana. Tämän dynaamisen hankintajärjestelmän sisäisiin hankintoihin voivat osallistua HUS-yhtymän Etelä-Karjalan hyvinvointialue, Kymenlaakson hyvinvointialue ja Päijät-Hämeen hyvinvointialue. Hankintarenkaan osallistujat ilmoitetaan kussakin sisäisessä kilpailutuksessa erikseen.

HUS arvioi osallistumispyynnön julkaisuhetkellä, että dynaamisen hankintajärjestelmän sisällä julkaistaan arviolta 1-4 kilpailutusta per vuosi. Määrä on alustava arvio, joka voi muuttua merkittävästikin kun kilpailutustarve ja tuotteiden ryhmittely selkeytyy myöhemmin. HUS arvioi osallistumispyynnön julkaisuhetkellä dynaamisen hankintajärjestelmän koko keston (60 kk) kokonaisarvoksi noin 25 miljoonaa euroa huomioiden kaikki järjestelmässä mahdollisesti tehdyt hankinnat. Arvio on alustava ja perustuu aiempaan ostohistoriaan ja voimassaolleisiin hankintasopimuksiin. HUS ei sitoudu mihinkään hankintamääriin tai määräostovelvoitteisiin tällä ilmoituksella. HUS varaa oikeuden järjestää instrumenttienkilpailutuksia tarvittaessa myös tämän dynaamisen hankintajärjestelmän ulkopuolella. Vaikuttavuusperusteisen hankinnan käyttäminen sisäisissä kilpailutuksissa on mahdollista. 
Ensimmäiset sisäiset kilpailutukset arvioidaan julkaistavan alkuvuodesta 2026. 

Implantoitavien neuromodulaattoreiden dynaaminen hankintajärjestelmä on voimassa 15.12.2030 saakka, ellei sitä erillisellä ilmoituksella lyhennetä tai pidennetä.

Dynaamiseen hankintajärjestelmään voi jättää osallistumishakemuksia koko sen keston ajan. Se on voimassa hankintailmoituksessa ilmoitettuun päivään asti, ellei sitä keskeytetä tai muuteta dynaamisen hankintajärjestelmän voimassaollessa.

Varsinaiset hankinnat tehdään dynaamisen hankintajärjestelmän sisäisillä kilpailutuksilla, joissa kuvataan ja täsmennetään hankinnan kohde. Jokaisesta sisäisestä kilpailutuksesta solmitaan erillinen sopimus. Sopimuskausi määritellään sisäisessä kilpailutuksessa erikseen tapauskohtaisesti. Dynaamiseen hankintajärjestelmään voi hakea tarjoajaksi, jos täyttää soveltuvuusvaatimukset, jotka on ilmoitettu ESPD-lomakkeella ja kohdassa Hankinnan kohteen kriteerit. Siihen otetaan mukaan kaikki soveltuvuusvaatimukset täyttävät ehdokkaat.

Dynaaminen hankintajärjestelmä on kuvattu tarkemmin osallistumispyynnössä ja sen liitteissä.
Uudenmaan alueella, Päijät-Hämeen alueella, Kymenlaakson alueella, Etelä-Karjalan alueella
Jollei toisin säädetä, valitus tai hankintaoikaisuvaatimus on tehtävä kirjallisesti 14 päivän kuluessa siitä, kun asianosainen on saanut tiedon hankintaa koskevasta päätöksestä valitusosoituksineen.


Winner: Päijät-Hämeen hyvinvointialue